open-index/open-wikipedia-markdown huggingface dataset:
José Gómez Sampayo

**José Gómez Sampayo**, nado no Pazo de Sande (Arbo) en 1903 en  finado en Tenorio (Cerdedo-Cotobade) o 9 de novembro de 1936, foi un médico e político galego.

## Traxectoria 
Licenciado en Medicina pola Universidade de Santiago de Compostela (1926), en 1930 visitou Buenos Aires onde recibiu numerosas homenaxes, algunha compartida co Doutor Asuero. Durante a Segunda República Española foi médico en Arbo. En xuño de 1934 foi designado delegado sanitario no balneario de Salinillas de Buradón (Áraba). Trala sublevación do 18 de xullo de 1936 foi detido e trasladado á illa de San Simón, de onde o sacaron o 9 de novembro de 1936 xunto a outras dez persoas de Arbo e Lalín, para asasinalo na Volta do Couto, na parroquia de Tenorio (Concello de Cotobade).

## Notas 
## Véxase tamén 
### Bibliografía 
* 

### Ligazóns externas 
* O médico dos pobres, un intelectual comprometido: José Gómez Sampayo
Hämeenlinna

**Hämeenlinna** (en ) é unha cidade de Finlandia, capital e cidade máis poboada da rexión de Tavastia Propia. Está situada ao sur do país, no corazón provincia histórica de Tavastia (*Häme* en finés). Entre os persoeiros de sona da cidade cómpre destacar a figura do compositor Jean Sibelius. En 2012 tiña unha poboación de 67.531 habitantes.

A cidade debe o seu nome á provincia histórica de Tavastia (*Häme* en finés) e ao castelo (en finés *linna*) que data do século XIII.

## Historia 
Téñense noticias dun asentamento á beira do lago Vanajavesi chamado Vanaja dende a época viquinga onde se atopa actualmente a cidade. O Castelo de Häme foi construído a principios do século XIII para afianzar o dominio sueco no centro de Finlandia, e posteriormente se formaría unha vila. En 1639 fóronlle concedidos a Hämeenlinna dereitos de cidade.

En 1862 inaugurouse a primeira liña ferroviaria de Finlandia, que unía á cidade coa capital. A actual Hämeenlinnan rautatieasema (Estación Ferroviaria de Hämeenlinna) foi construída en 1921.

## Transportes e comunicacións 
Hämeenlinna está situada nun punto intermedio entre dúas das cidades máis importantes do país, Helsinqui e Tampere, e é atravesada pola autoestrada que as une, a ruta interurbana máis importante do país (Valtatie 3 - E12) e pola nacional 10 (Valtatie 10), así como a nacional 12 (Valtatie 12).

## Deporte 
* Hóckey sobre xeo: HPK
* Fútbol: FC Hämeenlinna
* A cidade foi sede da competición de pentathlon moderno nos Xogos Olímpicos de verán de 1952 celebrados en Helsinqui.
* Hämeenlinna acolleu a primeira fase da Underwater Rugby Euroleague en outubro de 2012.

## Notas 
## Véxase tamén 
### Ligazóns externas 
* Sitio web da cidade
Ibeas de Juarros

**Ibeas de Juarros** é un concello español da provincia de Burgos (Castela e León). A súa poboación é de 1.456 habitantes (INE 2012).

## Véxase tamén 
### Ligazóns externas 
*Páxina oficial do concello
Os pallasos da tele

[miniatura|250px|Gaby, Fofó e Miliki, xunto a seu tío *[Thedy* e os seus curmáns *Nabucodonosorcito* e *Zampabollos* a principios da década de 1930.]]
**Os pallasos da tele** é o nome co que popularmente se coñecía o trío de pallasos españois formado inicialmente por: ***Gaby*** (Gabriel Aragón, 1920-1995), ***Fofó*** (Alfonso Aragón, 1923-1976) e ***Miliki*** (Emilio Aragón, 1929-2012), aos que con posterioridade e sucesivamente se unirían ***Fofito*** (Alfonso Aragón, 1949, fillo de *Fofó*), ***Milikito*** (Emilio Aragón, 1959, fillo de *Miliki*) e ***Rody*** (Rodolfo Aragón, 1958, fillo tamén de *Fofó*).

## Televisión 
* *Las aventuras de Gaby, Fofó y Miliki* (1973), TVE
* *El gran circo de TVE* (1974-1981), TVE
* *Cantar y reir* (1974-1976), TVE
* *El loco mundo de los payasos* (1982-1983), TVE
* *La Merienda* (1990-1991), Antena 3
* *La Guardería* (1990-1991), Antena 3
* *Superguay* (1991-1993), Telecinco
* *El gran circo de Televisión Española* (1993-1995), TVE
* *Tras, tres, tris* (1996), Antena 3
* *Las aventuras de Los Gabytos* (2005-2006), Antena 3

## Filmografía 
* *El nieto del zorro*
* *La vida de los payasos*
* *Tres bárbaros en un jeep*
* *Había una vez un circo*
* *Los Padrinos*
* *Tompy, el conejito de trapo*
* *La cuba mía*
* *Miliki presenta... Había una vez*
* *Los payasos*
* *90 millas*
* *Torrente 3: El protector*
* *Carlitos y el campo de sus sueños*
* *Pájaros de papel*

## Premios 
*TP de Ouro ao Personaxe máis popular (1974)

## Notas 
## Véxase tamén 
### Ligazóns externas 
* Os pallasos da tele (portal)  
* Os pallasos da tele "El Musical"
Eisbären Berlin

[220px|miniatura|dereita|Interior do pavillón [Mercedes-Benz Arena (Berlín)|Mercedes-Benz Arena durante un encontro do Eisbären Berlin.]]
O **Eisbären Berlin** é un equipo profesional de hóckey sobre xeo da cidade de Berlín (Alemaña). O equipo compite na Deutsche Eishockey Liga, a máxima categoría da liga profesional alemá, saíndo campión nos anos 2005, 2006, 2008, 2009, 2011, 2012 e 2013.

O equipo naceu en 1954 como unha sección do SC Dynamo Berlin, e gañou en 15 ocasións a liga de hockey sobre xeo da Alemaña do Leste antes da reunificación. Cando o club pasou a competir na Eishockey-Bundesliga en 1990, trocou o seu nome por EHC Dynamo Berlin, e dous anos despois por EHC Eisbären Berlin.

"*Eisbären*" tradúcese como "oso polar", e fai referencia ó oso polar que aparece no escudo da cidade de Berlín.

## Palmarés 
;En liga nacional
*  **Deutsche Eishockey Liga (7):**
: 
:* Subcampión (2):
::: 
*  **DDR-Oberliga (15):** '**
: 
:* Subcampión (15):
::: 
;En competicións europeas
*  **European Trophy (1):**
: 
:* Subcampión (0):
*  **IIHF Continental Cup (0):'''
:* Subcampión (2):
::: 

## Véxase tamén 
### Ligazóns externas 
* Páxina oficial do Eisbären Berlin 
* Páxina oficial da Deutsche Eishockey Liga
Paínzo (cereal)

O **paínzo**, **millo miúdo** ou **millete** é o gran ou cereal das plantas da especie de planta homónima: paínzo. 

É o segundo cereal máis cultivado do mundo e o máis importante de Asia.

## Taxonomía 
A meirande parte dos millos miúdos pertencen á subfamilia Panicoideae. As especies principais de millo miúdo, ordenadas pola súa importancia económica son:

# *Setaria italica* (Paínzo menor, millo miúdo)
# *Panicum miliaceum* (Millo miúdo)
# *Panicum virgatum* (paínzo ergueito), que produce até 60 xigaJules de bioetanol por hectárea.
# *Eleusine coracana* (paínzo dedo)
# *Pennisetum glaucum* (millo miúdo cultivado, millo miúdo africano)

 
Outras especies de menor importancia inclúen:

* *Echinochloa frumentacea* (paínzo do Xapón)
* *Paspalum scrobiculatum* (paínzo Koda)
* *Digitaria exilis* (paínzo fonio)

## Como alimento 
Son cereais moi ricos en enerxía, ideais para consumir no almorzo, tamén resultan indispensábeis na dieta das persoas celíacas xa que non conteñen prolaminas tóxicas e substitúen gran cantidade dos nutrientes dos alimentos con glute.

O tef (*Eragrostis tef*) e mais o sorgo (*Sorghum* spp.) ás veces tamén son incluídos entre os millos miúdos.

## Notas
Telmo Rodríguez Alonso

**Telmo Rodríguez Alonso**, nado en Barcela (Arbo) en 1880 e finado en Tenorio (Cerdedo-Cotobade) o 9 de novembro de 1936, foi un político galego.

## Traxectoria 
Emigrado en Cuba, foi directivo da sociedade Hijos del Distrito de Arbo. Na República regresou a Arbo. Militante de Izquierda Republicana, foi nomeado concelleiro de Arbo en febreiro de 1936. Tralo golpe de Estado do 18 de xullo de 1936 foi detido e trasladado á illa de San Simón, de onde o sacaron o 9 de novembro de 1936 xunto a outras dez persoas de Arbo e Lalín, para asasinalo na Volta do Couto, na parroquia de Tenorio (Concello de Cotobade).

## Notas 
## Véxase tamén 
### Ligazóns externas 
* Telmo Rodríguez Alonso, concelleiro de “Izquierda Republicana”, vilmente asasinado na Volta do Couto, Tenorio, en novembro de 1936
Combarro

O topónimo **Combarro** pode referirse a:

;En Galiza
***Combarro**, parroquia do concello de Poio;
****Combarro**, lugar de dita parroquia;
***Combarro**, lugar da parroquia de Santa María de Neda, no concello de Neda;
***Combarro**, lugar da parroquia de Piloño, no concello de Vila de Cruces;
***O Combarro**, lugar da parroquia de Santiago de Ois, no concello de Coirós;
***O Combarro**, lugar da parroquia de San Vicente de Trigás, no concello de Mondoñedo;
***O Combarro**, lugar da parroquia de Miñotos, no concello de Ourol;
***O Combarro**, lugar da parroquia de Santa Comba, no concello de Santa Comba;
***O Combarro**, lugar da parroquia do Castiñeiriño, no concello de Santiago de Compostela.

## Véxase tamén
### Outros artigos
Gabriel Aragón

**Gabriel Aragón Bermúdez**, máis coñecido como ***Gaby***, nado en Madrid o 3 de xullo de 1920 e finado na mesma cidade o 10 de xaneiro de 1995, foi un pallaso e saxofonista español, membro do trío Gaby, Fofó e Miliki.

## Traxectoria 
Fillo do pallaso Emilio Aragón Foureaux, pertencía a unha familia de longa tradición no mundo do circo. Era sobriño do dúo de pallasos *Pompoff e Thedy*. Con eses antecedentes, el mesmo, xunto ao seu irmán Alfonso *Fofó*, aos que pronto se uniría o terceiro irmán Emilio *Miliki*, comezou a súa carreira artística cando aínda era un adolescente durante a Guerra civil española, actuando en lugares como o London Bar de Barcelona ou o Café Victoria de Madrid.

En 1946 emigrou a América cos seus irmáns, e alí triunfou na televisión, primeiro en Cuba e a partir de 1970 na Arxentina.

En 1972 os tres irmáns regresan a España e en 1973 estréase o seu programa en Televisión Española *El Gran Circo de TVE*, que se mantén en pantalla ata 1983 conseguindo un enorme éxito.

Logo da retirada do programa, Miliki saíu do grupo e Gabriel Aragón continuou actuando cos seus sobriños Fofito e Rody ata 1985. Máis adiante formou con seis dos seus dez fillos o Grupo de pallasos *Os Gabytos*, cos que seguiu traballando entre 1987 e 1993, a menos dun ano do seu falecemento.

### Carácter do personaxe 
No trío de pallasos, Gaby representaba o personaxe do Clown, fronte aos seus irmáns Fofó e Miliki, augusto e contraugusto respectivamente. Asumía pois o papel do "listo" do grupo, que con todo sempre terminaba escaldado coas bromas dos seus compañeiros. Vestido sempre con impecable levita negra, o seu personaxe, intérprete de saxofón, adoptaba un aire serio e pretendía adoptar o rol de líder do grupo, sempre con catastróficos resultados.

## Premios 
Gabriel Aragón recibiu, xunto aos seus irmáns, o Premio TP de Ouro de 1974 ao *Personaxe máis popular* da televisión e en 1995, a título póstumo, o TP de Ouro pola súa traxectoria artística.

## Notas
Juan Alonso Pérez

**Juan Alonso Pérez**, nado en Setados (As Neves) o 29 de maio de 1904  e finado en Tenorio (Cerdedo-Cotobade) o 9 de novembro de 1936, foi un mestre e político galego.

## Traxectoria 
Foi mestre na Ribela (Cangas, Foz) (1927-1930). En 1930 trasladouse a Arbo onde foi mestre durante a República. Tralo golpe de Estado do 18 de xullo de 1936 foi detido e trasladado á illa de San Simón, de onde o sacaron o 9 de novembro de 1936 xunto a outras dez persoas de Arbo e Lalín, para asasinalo na Volta do Couto, na parroquia de Tenorio (Concello de Cotobade). A muller e as fillas emigraron a Río de Xaneiro. En outubro de 1937 foi separado do servizo e baixa do posto de mestre.

## Notas 
## Véxase tamén 
### Ligazóns externas 
* "Juan Alonso Pérez, veciño de Barcela, mestre no Pazo (Arbo), asesinado…" 15/12/2016.
* "Algúns documentos relacionados co expediente de depuración de Juan Alonso Pérez" 9/11/2016.
Alfonso Aragón Bermúdez

**Alfonso Aragón Bermúdez**, nado en Madrid o 8 de febreiro de 1923 e finado na mesma cidade o 22 de xuño de 1976, coñecido como ***Fofó***, foi un pallaso español, membro dos soados *Os pallasos da tele*.

## Traxectoria 
Naceu no Puente de Vallecas, no seo dunha familia de tradición circense. Era fillo de Emilio Aragón Foureaux, coñecido como *Emig* e sobriño de *Pompoff e Thedy*. Cando era moi novo, uniuse aos seus irmáns Gabriel e Emilio para formar o trío Gaby, Fofó e Miliki. Comezaron a traballar como trío durante a década de 1930 e mantivéronse durante varias tempadas no Circo Price de Madrid.

En 1946, trala morte do seu pai, Fofó e os seus irmáns abandonaron España e tras unha estancia en México, recalaron en Cuba (onde nacerían os seus fillos, Fofito e Rody, e onde debutarían na televisión). Nos anos seguintes, o seu espectáculo televisivo alcanzou un éxito considerable, e traballaron en distintos países de América: Porto Rico, os Estados Unidos, Venezuela e a Arxentina, entre outros.

Fofó e os seus irmáns regresaron a España en 1972, e ao ano seguinte puxeron en marcha o famoso programa *El Gran Circo de TVE*. Fixéronse cromos, xoguetes, chaveiros e ata cómics cos irmáns Aragón.

En pleno éxito, o 22 de xuño de 1976, Fofó morreu por mor dunha hepatite. A súa morte supuxo unha auténtica conmoción no país, polo querido do personaxe e o inesperado da noticia.

En 1999 reeditáronse as súas cancións no disco *Homenaje a Fofó: Había una vez*, que tivo a súa continuación o ano seguinte con *A todos los niños del mundo*.

## Homenaxes 
En Madrid bautizouse unha rúa co seu nome e levantouse unha estatua na súa memoria no Parque de Atraccións.

## Notas
El Farol

***El Farol*** foi o nome de dúas publicacións:

****El Farol***, periódico publicado en Mondoñedo en 1886.
****El Farol***, periódico pedagóxico publicado en Vilagarcía de Arousa en 1886.
Hemorraxia cerebral

Unha **hemorraxia cerebral** (tamén chamada hemorraxia intracerebral, ICH) é un subtipo de hemorraxia intracranial, que se produce no cerebro. Pode ser causado por un trauma cerebral ou espontaneamente pode ocorrer nun accidente.
## Signos e síntomas 
As áreas do cerebro afectadas pola hemorraxia son danadas e, se se acumula un volume suficiente de sangue no espazo extravascular, pódese provocar unha hipertensión intracranial; a contía da hemorraxia determina a gravidade deste accidente vasculocerebral agudo.

Xenericamente, os accidentes vasculares agudos que ocorren no cerebro son coñecidos xenericamente coa palabra latina ictus que significa golpe ou ataque súbito, e que en inglés se traduce por *stroke* (unha hemorraxia cerebral denomínase en inglés *hemorrhagic stroke*).

A palabra apoplexía, de orixe grega, designa en galego, e noutros idiomas, á abolición do funcionalismo cerebral (movemento, sensibilidade e conciencia) producida especialmente pola hemorraxia cerebral e pola embolia cerebral, que é o accidente que ocorre cando un vaso cerebral é bloqueado por un émbolo, nese caso o territorio irrigado pola arteria bloqueada queda desprovisto de sangue, converténdose de súbito nunha área isquémica.

En consecuencia, nos accidentes vasculocerebrales agudos convén distinguir fronte ao ictus hemorráxico ou hemorraxia cerebral (*hemorrhagic stroke*) o ictus isquémico (*isquemic stroke*) ou embolia cerebral. Como queira que a porción dun tecido do organismo privada de sangue polo bloqueo súbito dunha arteria coñécese xenericamente como infarto, a lesión que é consecuencia dunha embolia cerebral coñécese tamén como infarto cerebral.
[270px|miniatura|dereita|Escaneo tomográfico mostrando hemorraxia na [fosa posterior]]

## Factores de risco 
Os factores de risco da hemorraxia cerebral son:
* Hipertensión.
* Diabetes.
* Menopausa.
* Tabaquismo.
* Bebida alcohólica (≥2/día).
* Cafeína.

É dúas veces máis prevalente en afroamericanos que en pacientes *caucasianos*.

## Tratamento 
O tratamento depende substancialmente do tipo de ICH. Un escaneo tomográfico e outras medidas de diagnóstico utilízanse para determinar o tratamento adecuado, o cal pode incluír á vez medicación e cirurxía.

## Notas 
## Véxase tamén
### Outros artigos
*Ictus
### Ligazóns externas 
* Información de HC en bebes prematuros: Hospital for Sick Children
* HC en Intraventricular 
* Información de hemorraxia cerebral en Headway
Rosca

O termo **rosca** pódese referir a:

* **Roscón**, pan ou doce redondo, non moi alto e cun burato no medio, típico das festas galegas, especialmente nos días de Reis e Pascua.
** **Rosquillas**, doces semellantes ao anterior, de pequeno tamaño, típico das romarías galegas.
** ***Dónuts***, uns doces fritidos semellantes ás rosquillas típicos dos Estados Unidos.
* **Rosca**, fenda en espiral que ten un parafuso, unha porca ou unha peza similar. 
* **Rosca**, en arquitectura, faixa de material que, soa ou con outras concéntricas, forma un arco ou bóveda.
***Rosca**, tipo de gaita de fol conservado no Baixo Miño.
José Losada Ferreiro

**José Losada Ferreiro**, coñecido como **Pepe do Café**, nado no Saviñao cara a 1893, foi un político galego.

## Traxectoria 
Propietario do Café Central de Escairón. Presidente Agrupación Republicana do Saviñao en 1931, foi concelleiro en abril e elixido alcalde do Saviñao. Foi cesado en maio de 1932 e procesado por desacato á autoridade. Xulgado en Lugo en xuño de 1933, o fiscal retirou a acusación. En 1934 era o presidente da Agrupación Socialista. En marzo de 1936 foi elixido alcalde do Saviñao. Logo do golpe de Estado do 18 de xullo de 1936 permaneceu fuxido e foi detido o 26 de marzo de 1939. Ingresou en prisión e foi xulgado por auxilio á rebelión e condenado a 12 anos e un día de prisión, aínda que saíu en liberdade en 1940. Foi novamente detido en 1947 por axudar ao guerrilleiro Xosé Castro Veiga, O Piloto, a recrutar algúns mozos da zona para integrar a súa partida e xulgado por un delito de "auxilio a malhechores".

## Vida persoal 
Casou con Luciana López Alonso en 1930.

## Notas 
## Véxase tamén 
### Bibliografía 
* 

### Ligazóns externas 
* Ficha en Represión franquista en Lugo
Trofeo de la Galleta 2012

A 18ª edición do **Trofeo de la Galleta** celebrouse en Aguilar de Campoo (Palencia) o 12 de agosto de 2012. O campión foi o Racing de Santander.
## Participantes 
## Partidos 
### Final 
## Notas
Fernando Guillén

**Fernando Guillén Gallego**, nado en Barcelona o 29 de novembro de 1931 e finado en Madrid o 17 de xaneiro de 2013, foi un actor de cine, teatro e televisión español.

## Filmografía (selección) 
* *Ventanas al mar* (2010) 
* *A la deriva* (2009)
* *Fuga de cerebros* (2009) 
* *14, Fabian Road* (2008)
* *Sangre de mayo* (2008) 
* *Otros días vendrán* (2005)
* *Palabras encadenadas* (2003)
* *El florido pensil* (2002)
* ''You're the One (una historia de entonces)* (2000)
* *Año mariano* (2000)
* *Operación Fangio* (1999)
* *Todo sobre mi madre* (1998)
* *El abuelo* (1998)
* *La herida luminosa* (1997)
* *La leyenda de la doncella* (1996)
* *Más allá del jardín* (1996)

* *La nave de los locos* (1995)
* *Sálvate si puedes* (1994) 
* *Tres palabras* (1993)
* *¿Por qué lo llaman amor cuando quieren decir sexo?* (1993)
* *La fiebre del oro* (1993)
* *Acción mutante* (1993) 
* *Tirano Banderas* (1993)
* *El aliento del diablo* (1993)
* *El amante bilingüe* (1992) 
* *Tacones lejanos* (1992)
* *¿Qué te juegas, Mari Pili?* (1991)
* *Don Juan en los infiernos* (1991)
* *Martes de Carnaval* (1991)
* *Continental* (1990)
* *La telaraña* (1990)
* *La punyalada* (1990)

* *Sabbath: la luna negra* (1989)
* *El mar y el tiempo* (1989)
* *La noche oscura* (1989)
* *Demasiado viejo para morir joven* (1988)
* *Mujeres al borde de un ataque de nervios* (1988)
* *La rusa* (1987) 
* *La ley del deseo* (1987)
* *La estanquera de Vallecas* (1986)
* *El pico II* (1984)
* *El caso Almería* (1984)
* *Los últimos golpes del Torete* (1980)
* *Un millón por tu historia* (1979)
* *Vente a Alemania, Pepe* (1971)
* *La decente* (1971)
* *Búsqueme a esa chica* (1964)
* *Un día perdido* (1954)

## Dobraxe 
* *Spider-Man 3* (2007)
* *Van Helsing* (2004)
* *Troia* (2004)
* *Spider-Man 2* (2004)
* *Daredevil* (2003)
* *The Matrix Reloaded* (2004)
* *Spider-Man* (2002)
* *Divine Secrets of the Ya-Ya Sisterhood* (2001)
* *Charlotte Gray* (2001)
* *Amélie* (2001)
* *Crimes and Misdemeanors'' (1990)

## Notas
Draymond Green

**Draymond Jamal Green**, nado o 4 de marzo de 1990 en Saginaw, Míchigan, é un xogador americano de baloncesto profesional que xoga nos Golden State Warriors da National Basketball Association (NBA).

## Traxectoria profesional 
### Golden State Warriors (2012-presente) 
#### Tempada 2012-2013 
Green foi seleccionado na 35ª posición do Draft da NBA de 2012 polos Golden State Warriors, e asinou con eles un contrato de tres anos e 2.6 millóns de dólares. No primeiro partido da tempada, o 31 de outubro contra os Phoenix Suns, Green xogou un minuto, capturando un rebote defensivo e facendo unha falta. Co paso dos partidos, foi aumentando o número de minutos de xogo, especialmente coas lesións de Brandon Rush e Richard Jefferson. Green anotou o primeiro punto da súa carreira profesional ó anotar un tiro libre contra os Los Angeles Lakers, na derrota de Golden State por 101-77, o 9 de novembro de 2012.

Tras xogar uns poucos minutos ó comezo da tempada, a mediados de novembro Green tivo preto de 17 minutos por partido en 5 encontros. O 12 de decembro de 2012, Green anotou a bandexa gañadora a 0.9 segundos do remate do partido na vitoria dos Warriors por 97-95 contra os campións da tempada anterior Miami Heat.

## Notas 
## Véxase tamén 
### Ligazóns externas 
* Perfil en NBA.com
Salif Keïta

**Salif Keïta**, nado o 25 de agosto de 1949 en Djoliba, é un músico e cantante de Malí coñecido como *A Voz de Ouro de África*. De pequeno foi marxinado pola súa condición de albino, signo de mala sorte na cultura mandinga. En 1984 trasladouse a París onde comezou a facerse coñecido. A súa música combina os ritmos tradicionais de África Occidental con influencias de Europa e América. Tamén é descendente directo de Sundiata Keïta, fundador do antigo Imperio de Malí.

## Discografía 
**Soro* (Mango, 1987)
**Ko-Yan* (Mango, 1989)
**Amen* (Mango, 1991)
**Destiny of a Noble Outcast* (PolyGram, 1991)
**Folon* (Mango, 1995)
**Rail Band* (Melodie, 1996)
**Seydou Bathili* (Sonodisc, 1997)
**Papa* (Blue Note, 1999)
**Mama* (Capitol, 2000)
**Sosie* (Mellemfolkeligt, 2001)
**Moffou* (Universal Jazz France, 2002)
**The Best of the Early Years* (Wrasse, 2002)
**Remixes from Moffou* (Universal Jazz France, 2004)
*''M'Bemba* (Universal Jazz France, 2005)
**La différence* (Emarcy ,2009)
* *Anthology*, 2011
* *Talé* - Universal, Philippe Cohen-Solal, 2012
* *Un autre blanc'' - Universal, 2018

## Véxase tamén 
### Ligazóns externas 
* Páxina oficial
Ponte Carreira, Ledoira, Frades

**Ponte Carreira** é un lugar da parroquia de Ledoira no concello coruñés de Frades, na comarca de Ordes. O IGE, non dá datos de poboación deste lugar. Sitúase xunto a Ponte Carreira (Gafoi, do outro lado do rego do Porto) e A Ponte Carreira (Pastor, O Pino, do outro lado do río Tambre).

## Lugares e parroquias 
### Lugares de Ledoira 
### Parroquias de Frades 
## Notas
L.A. Woman

***L.A. Woman*** é o sexto álbum de estudio da banda estadounidense de rock The Doors, publicado o 19 de abril de 1971 a través do selo Elektra Records. Foi o derradeiro disco do grupo gravado co seu vocalista Jim Morrison, que morreu en xullo de 1971. Este traballo trátase do máis orientado cara ao blues rock do catálogo da banda.

## Listaxe de cancións 
Todos os temas compostos por Jim Morrison, Robby Krieger, Ray Manzarek e John Densmore, agás onde se indique.
;Cara 1
#"The Changeling" – 4:21
#"Love Her Madly" (Robby Krieger) – 3:20
#"Been Down So Long" – 4:41
#"Cars Hiss by My Window" – 4:12
#"L.A. Woman" – 7:49

;Cara 2
#"L'America" – 4:37
#"Hyacinth House" – 3:11
#"Crawling King Snake" (John Lee Hooker) – 5:00
#"The WASP (Texas Radio and the Big Beat)" – 4:16
#"Riders on the Storm" – 7:09
Joachim Streich

**Joachim Streich**, nado o 13 de abril de 1951 en Wismar, República Democrática Alemá, e finado o 16 de abril de 2022, foi un futbolista que xogaba na demarcación de dianteiro. Foi o xogador con máis encontros disputados e goles anotados da historia da Selección de fútbol da RDA.

## Traxectoria 
### Como xogador 
A súa carreira profesional transcorreu na Oberliga da extinta RDA, comezou a xogar con 16 anos no Hansa Rostock, debutando na Oberliga o 23 de agosto de 1969 contra o Dynamo Dresden. Militou no equipo do Mar Báltico oito tempadas, ao fin das cales foi traspasado ao 1. FC Magdeburg, nos dez anos que estivo no equipo proclamouse máximo goleador da Liga catro veces, gañou o Campionato nacional en tres ocasións (1978, 1979 e 1983) e disputou a Copa da UEFA. Foi votado *Futbolista do ano da RDA* en 1979 e 1983.

Debutou coa Selección de fútbol da RDA o 19 de decembro de 1969 nun encontro amigábel ante Iraq, porén non marcaría o seu primeiro gol ata setembro de 1971 ante Checoslovaquia en Berlín.

Formou parte do combinado nacional que gañou a medalla de bronce nos Xogos Olímpicos de 1972 en Múnic e tamén participou no Mundial de Fútbol Alemaña 1974, disputando catro encontros e marcando dous goles.

Disputou o seu encontro número 100 o 12 de setembro de 1984 nun amigábel ante Inglaterra e finalmente retirouse con 102 encontros disputados coa selección un mes despois. Porén, en 1999 a FIFA invalidou catro dos encontros dos Xogos Olímpicos de 1972, polo cal so lle recoñece 98, pero a Federación de fútbol de Alemaña segue a recoñecelo como un dos poucos xogadores que chegaron a disputar 100 encontros coa súa selección.

### Como adestrador 
Unha vez retirado do fútbol comezou a adestrar o último equipo no que xogara, o 1. FC Magdeburg, no mesmo ano. Así dirixiu o equipo dende 1985 ata 1990, cando fichou polo Eintracht Braunschweig. Porén so estivo un ano nese equipo, volvendo ao Magdeburg á tempada seguinte, porén volvería a deixar o equipo pronto, estando uns anos sen dirixir profesionalmente ningún equipo.

Finalmente adestrou o FSV Zwickau na tempada 1996-1997.

## Véxase tamén 
### Ligazóns externas 
* Biografía do xogador na páxina da UEFA
* Participacións internacionais do xogador 
* Participación do xogador no Mundial de 1974
Víctor Martínez Rodríguez

**Víctor Martínez Rodríguez**, nado en Lugo cara a 1909 e finado na mesma cidade o 22 de maio de 1937, foi un avogado e político galego.

## Traxectoria 
Licenciado en Dereito pola Universidade de Santiago de Compostela en 1931, foi secretario xeral da FUE. Avogado establecido en Monforte de Lemos, militou na ORGA e despois integrouse en Izquierda Republicana da que foi elixido presidente da agrupación local en 1935. En marzo de 1936 foi nomeado concelleiro e elixido tenente alcalde de Monforte. Logo do golpe de Estado do 18 de xullo de 1936 foi detido o 3 de agosto e xulgado en Lugo por rebelión militar. Condenado á pena de morte, foi fusilado o 22 de maio de 1937.

## Notas 
## Véxase tamén 
### Ligazóns externas 
* Ficha en Represión franquista en Lugo
EXOS C

**EXOS C** (*Exospheric Satellite C*), tamén denominado **Ohzora**, foi un satélite artificial xaponés lanzado o 14 de febreiro de 1984 mediante un foguete M-3S desde o Centro Espacial de Kagoshima.

## Características 
A misión de EXOS C foi estudar a composición da atmosfera e os mecanismos da interacción entre campos e partículas na ionosfera sobre a anomalía do Atlántico Sur e as zonas aurorais. EXOS C foi inxectado nunha órbita inicial de 865&nbsp;km de apoxeo e 354&nbsp;km de perixeo, cunha inclinación orbital de 74,6 graos e un período de 96,9 minutos. Reentrou na atmosfera o 26 de decembro de 1988.

## Instrumentos 
EXOS C levaba a bordo os seguintes instrumentos:

* Radiómetro infravermello para a observación do limbo.
* Espectrómetro ultravioleta.
* Espectrómetro solar infravermello.
* Analizador da enerxía das partículas precipitadas.
* Radiómetro solar.
* Sondador de plasma.
* Sondas de plasma.
* Monitor de partículas de alta enerxía.

## Notas 
## Véxase tamén 
### Outros artigos 
* EXOS (satélites)
* EXOS A
* EXOS B
* EXOS D
The Piper at the Gates of Dawn

***The Piper at the Gates of Dawn*** é o álbum de estrea da banda inglesa de rock progresivo Pink Floyd, e o único realizado baixo o liderado de Syd Barrett. O disco foi gravado dende febreiro a maio de 1967 coa produción do enxeñeiro dos Beatles Norman Smith, e foi publicado o 5 de agosto de 1967 a través do selo EMI Columbia no Reino Unido. Nos Estados Unidos foi editado por Tower Records no mes de outubro, coincidindo coa xira da banda por ese país No Reino Unido non se publicou ningún sinxelo do álbum, porén, nos Estados Unidos foi lanzado o tema "Flaming". A versión estadounidense do disco ten unha listaxe da cancións reordeada, e contén o sinxelo británico non aparecido no álbum "See Emily Play". Dúas das cancións, "Astronomy Domine" e "Interstellar Overdrive", foron fundamentais nos concertos desa época, mentres que outros temas só foron interpretados un feixe de veces.

Dende a súa publicación o álbum foi aclamado como un dos mellores discos de rock psicodélico dos anos 60. En 1973, *The Piper at the Gates of Dawn* foi editado conxuntamente co segundo álbum da banda, *A Saucerful of Secrets*, nun paquete chamado *A Nice Pair* para itroducir aos novos seareiros aos primeiros traballos do grupo tras o éxito de *The Dark Side of the Moon*. Edicións especiais limitadas foron lanzadas nos seus 30 e 40 aniversarios en 1997 e 2007, contendo o último deles cancións extra. No ano 2012 foi colocado no posto 347 da lista da *Rolling Stone* dos "500 mellores álbums de todos os tempos".

## Listaxe de cancións 
Todos os temas compostos por Syd Barrett, agás onde se indique.

; Edición británica

; Eición estadounidense

; Edición do 40 aniversario

## Notas
Cosmic Egg

***Cosmic Egg*** é o segundo álbum de estudio da banda autraliana de hard rock Wolfmother, publicado o 23 de outubro do 2009 a través do selo Modular Recordings. Trátase do primeiro traballo coa segunda formación do grupo, consistente no vocalista, compositor e guitarrista Andrew Stockdale, o baixista e teclista Ian Peres, o guitarrista Aidan Nemeth e o batería Dave Atkins, formada en 2009 despois de que os membros orixinais Chris Ross e Myles Heskett deixasen a banda en agosto de 2008. Tras o seu lanzamento, *Cosmic Egg* chegou ao número 3 da lista de álbums australiana da ARIA, a mesma posición que o primeiro traballo do grupo. O álbum foi a única edición de estudio en contar coa preseza de Atkins, que abandonaría Wolfmother en abril de 2010 durante a xira de presentación do disco.

## Listaxe de cancións
Franz Ferdinand (álbum)

***Franz Ferdinand*** é o álbum de estrea da banda escocesa de indie rock Franz Ferdinand, editado o 9 de febreiro do 2004 a través do selo Domino Records. Entrou na lista británica de álbums no número 3, e contén tres sinxelos que entraron no *top ten* británico: "Take Me Out", "This Fire" e "The Dark of the Matinée". Dende o seu lanzamento o disco leva vendidos 3,6 millóns de copias en todo o mundo, 1,27 millón delas no Reino Unido e polo menos 1 millón nos Estados Unidos.

## Listaxe de cancións 
Voces principais por Alex Kapranos agás onde se indique.

### Edición limitada en digipak cun disco ao vivo extra 
A edición limitada, editada primeio no Reino Unido, viña nun digipak cun disco extra con todas as cancións gravadas ao vivo en The Paradiso en Ámsterdam:

### Disco extra da edición limitada 
No continente europeo e nos Estados Unidos, publicouse unha edición limitada do álbum a finais do ano 2004, contendo o disco normal do álbum (en cor branca), coa listaxe de abaixo, pero tamén cun disco extra (en cor negra), coa versión regravada de "This Fire" titulada "This Fffire" e catro caras-b. Os temas "Van Tango" e "Shopping for Blood" foron caras-b do sinxelo "Darts of Pleasure", mentres que "All for You, Sophia" e "Words So Leisured" de "Take Me Out".

A versión australiana deste disco extra contén só tres das cancións de arriba.

## Notas
Pet Sounds

***Pet Sounds*** é o décimo primeiro álbum de estudio da banda estadounidense de surf rock The Beach Boys, publicado o 16 de maio de 1966 a través do selo Capitol Records. Dende entón foi recoñecido como un dos discos máis influentes na historia da música popular e un dos mellores álbums dos 60, incluíndo cancións como "Wouldn't It Be Nice" e "God Only Knows". *Pet Sounds* foi creado varios meses despois de que Brian Wilson deixase de xirar coa banda para centrarse na composición e na gravación. No disco Wilson tece elaboradas harmonías vocais, xunto con efectos de son e instruments pouco convencionais como timbres de bicicletas, órganos zunantes, clavicémbalos, frautas, electro-theremins, asubíos para cans, trens, instrumentos de corda hawaianos, latas de Coca-Cola e ladridos de cans, xunto cos máis normais teclados e guitarras.

Aínda que *Pet Sounds* se considera un dos álbums máis importantes de todos os tempos, tras a súa publicación inicial fracasou no intento de acadar o status de disco de ouro, chegando só ao número 10 da lista *Billboard 200*. Trátase dun disco que anunciaba o emerxente estilo do rock psicodélico, abogando e emulando unha dramática e revolucionaria instrumentación barroca. Fou elixído número 1 de varias listas de melores álbums de revistas musicais, como *New Musical Express*, *The Times* e *Mojo Magazine*. Foi colocado no número 2 da lista da *Rolling Stone* dos "500 mellores ábums de todos os tempos".

## Listaxe de cancións 
*Pet Sounds* foi reeditado varias veces dende a súa aparición en 1966, tanto en versións mono como estéreo. O primeiro lanzamento do álbum en CD foi en 1990, coa adición de tres novas cancións. No ano 2001, *Pet Sounds* foi reeditado con "Hang on to Your Ego" como cancións extra.

## Notas
The Rolling Stones, Now!

***The Rolling Stones, Now!*** é o terceiro álbum estadounidense da banda de rock inglesa The Rolling Stones, editado a través do seu distribuidor nos Estados Unidos, London Records, o día 13 de febreiro de 1965.

## Listaxe de cancións 
Todos os temas compostos por Mick Jagger e Keith Richards, agás onde se indique.
Rocks

***Rocks*** é o cuarto álbum da banda estadounidense de hard rock Aerosmith, editado o 3 de maio de 1976 a través do selo Columbia Records. O disco foi colocado no posto 176 da lista da revista *Rolling Stone* dos "500 mellores álbums de todos os tempos". Influíu enormemente a moita xente da comunidade do hard rock e o heavy metal, como Guns N' Roses e Metallica. O álbum tivo éxito comercialmente, entrando tres dos seus sinxelos na lista *Billboard Hot 100*, dous dos cales serían *top 40* ("Back in the Saddle" e "Last Child").

## Listaxe de cancións 
## Notas
Stjepan Andrijašević

**Stjepan Andrijašević**, nado en Split o 7 de febreiro de 1967, é un exfutbolista croata, que xogaba na demarcación de centrocampista.

## Traxectoria 
Con 16 anos comezou a xogar no equipo da súa cidade natal, o Hajduk Split, onde xogou 101 encontros e anotou 21 goles. A tempada 1992/93 pasou á Liga francesa ao fichar polo AS Monaco, onde non tivo demasiada sorte e só disputou 7 encontros.

O 16 de novembro de 1993 chegou ao Celta de Vigo cedido polo Hajduk Split, onde fixo moi bo papel, axudando ao equipo a proclamarse Subcampión da Copa do Rei ao ser decisivo nas semifinais ante o CD Tenerife. Porén foi a súa única tempada en Vigo xa que o Celta non se puido facer cargo das esixencias do club croata para facerse coa propiedade do xogador.

Tras desvincularse do Celta volveu a Split, e tras un ano sen moita sorte fichou polo Rayo Vallecano, onde se retirou do fútbol en activo en 1998. No club vallecano alternou dous anos en Primeira División con outra en Segunda.

Coa Selección de fútbol de Croacia foi internacional cinco veces, entre 1992 e 1994.
O Carballo, Milmanda, Celanova

** O Carballo** é un lugar da parroquia de Milmanda no concello ourensán de Celanova na comarca da Terra de Celanova. Tiña 39 habitantes no ano 2011 segundo datos do INE e do IGE, dos cales 16 eran homes e 23 mulleres. Iso supón un mantemento da poboación respecto a 2010, cando tiña 39 habitantes (17 homes e 22 mulleres).
## Lugares e parroquias 
### Lugares de Milmanda 
### Parroquias de Celanova 
## Notas
Ademourán, Milmanda, Celanova

**Ademourán** é un lugar da parroquia de Milmanda no concello ourensán de Celanova na comarca da Terra de Celanova. Segundo o Instituto Galego de Estatística, en 2024 estaba deshabitado, o que supón unha diminución con respecto a 2011, cando tiña 6 habitantes.

## Lugares e parroquias
### Lugares de Milmanda 
### Parroquias de Celanova
## Notas
A Madanela, Milmanda, Celanova

** A Madanela** é un lugar da parroquia de Milmanda no concello ourensán de Celanova na comarca da Terra de Celanova. Segundo o INE e o IGE en 2011 tiña seis habitantes (tres homes e tres mulleres), a mesma cantidade ca en 2010.

## Toponimia
O topónimo **A Madanela** é un haxiotopónimo referido a María Madalena e débese á presenza no lugar dunha capela baixo dita advocación.

## Lugares e parroquias 
### Lugares de Milmanda 
### Parroquias de Celanova 
## Notas
Desire (álbum)

***Desire*** é o décimo sétimo álbum de estudio do músico estadounidense Bob Dylan, publicado o 5 de xaneiro de 1976 a través do selo Columbia Records.

## Listaxe de cancións 
Todos os temas compostos por Bob Dylan e Jacques Levy, agás onde se indique.

;Cara 1
# "Hurricane"&nbsp;– 8:33
# "Isis"&nbsp;– 6:58
# "Mozambique"&nbsp;– 3:00
# "One More Cup of Coffee (Valley Below)" (Dylan)&nbsp;– 3:43
# "Oh, Sister"&nbsp;– 4:05

;Cara 2
# "Joey"&nbsp;– 11:05
# "Romance in Durango"&nbsp;– 5:50
# "Black Diamond Bay"&nbsp;– 7:30
# "Sara" (Dylan)&nbsp;– 5:29
A Ponte Carreira, Pastor, O Pino

**A Ponte Carreira** é un lugar da parroquia de Pastor no concello coruñés do Pino, na comarca de Arzúa. Segundo o IGE, en 2013 tiña 11 habitantes (3 homes e 8 mulleres). Sitúase xunto a Ponte Carreira (Ledoira) e Ponte Carreira (Gafoi, Frades), do outro lado do río Tambre.

## Lugares e parroquias 
### Lugares de Pastor 
### Parroquias do Pino 
## Notas
Patovar

En fitopatoloxía e bacterioloxía un **patovar** (variante patoxénica) nunha definición breve é unha cepa bacteriana que se diferencia doutras similares da súa especie na patoxenidade que produce e a especie de planta que infecta. Unha definición máis detallada é: cepa ou grupo de cepas de bacterias con características iguais ou similares que se diferencia a nivel infrasubespecífico doutras cepas da mesma especie ou subespecie baseándose na súa patoxenidade distintiva ou na especie ou especies de plantas hóspede que infecta.

A abreviación "pv." significa patovar.

Xeralmente os patovares distínguense só pola diferenza no rango de especies hóspedes que infectan. Pero as diferenzas claras en sintomatoloxía nunha mesma especie de plantas poden servir tamén para establecer diferentes patovares (por exemplo, *Xanthomonas campestris* pv. *oryzae* e *X. campestris* pv. *oryzicola*).

Os patovares denomínanse engadindo un terceiro ou cuarto nome ao nome binomial da especie; por exemplo, a bacteria causante do cancro cítrico *Xanthomonas axonopodis*, ten varios patovares con diferentes rangos de hóspedes; *X. axonopodis* pv. *citri* é un deles, ao que se lle engadiu a abreviación pv. e o nome citri.

Outro exemplo: A especie *Xanthomonas transluscens* presenta moitos patovares que infectan ás gramíneas, como:
*Xanthomonas transluscens* pv. *cerealis*
*Xanthomonas transluscens* pv. *graminis* 
*Xanthomonas transluscens* pv. *undulosa* 
e outros

Os patovares utilízanse en patoloxía vexetal para subdividir as especies patóxenas e facilitar os estudos fitopatolóxicos.

## Notas 
## Véxase tamén 
### Outros artigos 
* Fitopatoloxía
* Serovar
* Biovar
* Morfovar
Serotipo

[miniatura|dereita|300px|Dous serotipos 1a e 1b con [antíxenos 2a e 2b na superficie, aos que se unen os anticorpos 3a e 3b respectivamente.]]
Un **serotipo** ou **serovar** é un microorganismo bacteriano ou virus que presenta unha variación antixénica con respecto aos da súa mesma especie. Os microorganismos das especies de bacterias ou virus agrúpanse en serotipos ou serovares segundo os seus antíxenos de superficie, para facilitar a súa clasificación epidemiolóxica a nivel de subespecies e outros estudos. Un grupo de serovares con antíxenos comúns denomínase **serogrupo**.

Un serotipo determinado é unha subpoboación dun microorganismo infeccioso que se diferencia doutras subpoboacións da mesma especie por medio de probas serolóxicas. As respostas inmunitarias do organismo fronte a un serotipo dun microorganismo (por exempoo o virus da gripe) poden non protexer fronte a outro serotipo desa mesma especie.

Os serotipos poden establecerse segundo factores de virulencia, como lipopolisacáridos en bacterias gramnegativas, presenza de exotoxinas, plásmidos, bacteriófagos, ou outras características que diferencian a dous elementos da mesma especie por medio de diversas probas. En particular é posible distinguir diversos serotipos dunha especie bacteriana ou viral cando o material orgánico infectado (por exemplo o sangue) reacciona positivamente só cun determinado soro, que contén un anticorpo que se pode ligar a un antíxeno específico do microbio. A capacidade de distinguir diversos serotipos dentro dunha mesma especie viuse moi aumentada co desenvolvemento de novas técnicas diagnósticas que aproveitan as propiedades que teñen os anticorpos monoclonais de reaccionaren de modo altamente específico con determinados antíxenos.

Os serotipos e serogrupos desígnanse en conxunto con números, letras, ou números romanos. que estaba baseada na composición dos carbohidratos dos antíxenos bacterianos da súa parede celular.

Tamén se chama serotipo aos diferentes tipos antixénicos presentes na superficie das células inmunitarias e demais células de diferentes individuos (ver antíxeno leucocitario humano).

## Notas 
## Véxase tamén 
### Outros artigos 
* Biovar
* Morfovar
* Patovar

### Ligazóns externas 
* HLA Allele and Haplotype Frequency Database
A Eirixe, Fisteus, Curtis

**A Eirixe** é un lugar da parroquia de Fisteus no concello coruñés de Curtis, na comarca de Betanzos. Segundo o IGE, en 2011 tiña 7 habitantes (5 homes e 2 mulleres). Non obstante, en 2024 xa estaba deshabitado.

## Toponimia
O topónimo **A Eirixe** débese á presenza no lugar da igrexa de Santa María de Fisteus.

## Galería de imaxes 
## Lugares e parroquias 
### Lugares de Fisteus 
### Parroquias de Curtis 
## Notas
A Lagoa, Fisteus, Curtis

**A Lagoa** é un lugar da parroquia de Fisteus no concello coruñés de Curtis, na comarca de Betanzos. Segundo o IGE, en 2011 tiña 7 habitantes (3 homes e 4 mulleres).

## Historia 
Eclesiasticamente, en 1867, pasou a formar parte da parroquia de Rodeiro (Oza-Cesuras), igual có lugar de Campos. No entanto, en 1942 houbo novas mudanzas eclesiásticas, sendo estes lugares incorporados á freguesía de Curtis, igual cós lugares parroquiais de Cencasas, Couceiros e Porto, mais Penas do Porto da parroquia de Vilarraso (Aranga).

## Lugares e parroquias 
### Lugares de Fisteus 
### Parroquias de Curtis 
## Notas
Danijel Pranjić

**Danijel Pranjić**, nado en Našice o 2 de decembro de 1981, é un futbolista croata. Xoga de centrocampista&nbsp;e o seu equipo actual é o Panathinaikos.

## Traxectoria 
Formouse como lateral ou centrocampista zurdo nas categorías inferiores do NK Osijek, debutando no primeiro equipo o 26 de xullo de 2002.

Ao cabo de dous anos ficha polo NK Dinamo Zagreb, co que debuta na Copa da UEFA. As súas boas actuacións nesta competición levano a fichar polo SC Heerenveen da Eredivise dos Países Baixos. No equipo holandés militou catro tempadas a moi bo nivel, proclamándose campións da Copa na tempada 2008-09 e sendo nomeado mellor xogador de Holanda.

No ano 2009 fichou polo Bayern Múnic, militou no club bávaro tres tempadas, disputando dúas finais da Copa de Europa.

En 2012 finaliza contrato co Bayern e ficha polo Sporting de Lisboa, porén non chega a adaptarse ao equipo, que pasaba por un dos peores momento deportivos en moitos anos, e foi cedido no mercado de inverno dese mesmo ano.

Así fichaba polo Celta de Vigo en xaneiro de 2013 en calidade de cedido con opción de compra a final de tempada.

Coa Selección de fútbol de Croacia disputou 45 encontros co combinado absoluto, participando na Eurocopa de Fútbol Austria/Suíza 2008 como titular.

## Notas 
## Véxase tamén 
### Ligazóns externas 
* Ficha do xogador 
* Ficha do xogador
Princesa Sherezade

***Princesa Sherezade*** (en ) é unha serie de animación francesa. Foi creada pola francesa Marie-France Brière e está producida por Carrère Group, France 2, Produción Anábasis e Tele-München. Foi emitida por primeira vez en France 2 no ano 1996, e máis tarde, no 2008 en France 5. A serie ten 52 episodios e o tema principal foi interpretado pola cantante Amina Annabi na súa versión orixinal.

Emitiuse en galego a través da TVG no espazo infantil e xuvenil *Xabarín Club*.

## Sinopse 
A serie está protagonizada pola Princesa Sherezade e o seu ifrit Till e conta as aventuras deles dous no mundo das mil e unha noites. A princesa reside na Alhambra de Granada.

## Personaxes 
;Voces orixinais en francés
* Emmanuelle Pailly como Shéhérazade
* Paul Nivet como Till
* Damien Witecka como Nour
* Emmanuel Curtil como Fahrid
* Denis Laustriat como Príncipe Silmane
* Luq Hamet como voces adicionais
* Michel Muller como Mr Christine

## Véxase tamén 
### Ligazóns externas 
*
O Outeiro, Fisteus, Curtis

**O Outeiro** é un lugar da parroquia de Fisteus no concello coruñés de Curtis, na comarca de Betanzos. Segundo o IGE, en 2011 tiña 13 habitantes (7 homes e 6 mulleres).

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Fisteus 
### Parroquias de Curtis 
## Notas
Mirás

O topónimo **Mirás** pode referirse a:

;En Galiza
***Mirás**, lugar da parroquia de Fisteus, no concello de Curtis;
***Mirás**, lugar da parroquia de Outes, no concello de Outes.

Amais, como apelido pode referirse a:

***Manuel Mirás Franqueira**, empresario e político galego (n. 1956).

## Véxase tamén
### Outros artigos
***As Miráns**, lugar da parroquia do Araño, no concello de Rianxo.
Carracedo, Milmanda, Celanova

** Carracedo** é un lugar da parroquia de Milmanda no concello ourensán de Celanova na comarca da Terra de Celanova. Tiña 37 habitantes no ano 2011 segundo datos do INE e do IGE, dos cales 18 eran homes e 19 mulleres. Iso supón un mantemento da poboación respecto a 2010, cando tiña 37 habitantes (18 homes e 19 mulleres).
## Lugares e parroquias 
### Lugares de Milmanda 
### Parroquias de Celanova 
## Notas
Explorer 3

**Explorer 3**, tamén coñecido como **1958 Gamma 1**, foi un satélite artificial estadounidense lanzado o 26 de marzo de 1958 mediante un foguete Juno I desde o Centro Espacial de Cabo Cañaveral.

## Características 
Explorer 3 foi lanzado como contribución ó Ano Xeofísico Internacional (IGY) a unha órbita excéntrica para continuar os experimentos iniciados por Explorer 1. A bordo levaba un tubo Geiger como contador de raios cósmicos e un detector de micrometeoritos. O satélite estabilizábase por rotación e levaba a bordo unha grabadora de cinta para almacenar os datos de cada órbita. Reentrou na atmosfera o 28 de xuño de 1958.

## Notas 
## Véxase tamén 
### Outros artigos 
* Explorer 1
A Illana, Fisteus, Curtis

**A Illana** é un lugar da parroquia de Fisteus no concello coruñés de Curtis, na comarca de Betanzos. Segundo o IGE, en 2011 tiña 32 habitantes (17 homes e 15 mulleres).

## Mercado local 
Na Illana celébrase unha das feiras locais máis coñecida e con máis sona na zona, mencionada xa por Lucas Labrada na *Descripción económica del Reyno de Galicia* (1804) e no *Dicionario de Madoz* (1847, cando tiña 40 habitantes), pola fama dos queixos que alí venden. A feira do queixo da Illana celébrase no campo da Illana, o día 5 de cada mes. Os queixos de tetilla chegaron a ser coñecidos e chamarse queixos da Illana.

## Galería de imaxes 
## Lugares e parroquias 
### Lugares de Fisteus 
### Parroquias de Curtis 
## Notas
Canavelas, Castromao, Celanova

**Canavelas** é un lugar da parroquia de Castromao no concello ourensán de Celanova na comarca da Terra de Celanova. Segundo o Instituto Galego de Estatística, en 2024 tiña 1 habitante (1 home), o que supón unha diminución en relación a 2011, cando tiña 3 habitantes.

## Lugares e parroquias
### Lugares de Castromao 
### Parroquias de Celanova
## Notas
EXOS D

**EXOS D** (*Exospheric Satellite D*), tamén denominado **Akebono**, foi un satélite artificial xaponés lanzado o 21 de febreiro de 1989 mediante un foguete M-3S-2 desde o Centro Espacial de Kagoshima.

## Instrumentos 
EXOS D levaba a bordo os seguintes instrumentos:

* Detectores de campo eléctrico (EFD).
* Detector de campo magnético (MGF).
* Detectores de ondas de frecuencia moi baixa (VLF).
* Detectores de ondas de plasma estimuladas e plasma de alta frecuencia (PWS).
* Detectores de partículas de baixa enerxía (LEP).
* Espectrómetro de masas de ións supratermais.
* Medidor de distribución de velocidades de electróns termais (TED).
* Televisión para as auroras no visible e no ultravioleta (ATV).

## Notas 
## Véxase tamén 
### Outros artigos 
* EXOS (satélites)
* EXOS A
* EXOS B
* EXOS C